stanford-oval/wikipedia huggingface dataset:
Kryptovaluutta

Kryptovaluutta on kryptografiaa ja hajautettua tietokantaa hyödyntävä digitaalinen valuutta. Puhekielessä käytetään termiä krypto, mutta virallisissa julkaisuissa on käytössä myös termi virtuaalivaluutta. Kryptovaluuttoja on Coinmarketcap-sivuston mukaan yli 2,4 miljoonaa (9.6.2024), ja uusia syntyy koko ajan. Kryptovaluuttojen markkina-arvo on 2,6 biljoonaa dollaria (9.6.2024).
Tunnetuin kryptovaluutta on vuonna 2008 esitelty Bitcoin. Muita kryptovaluuttoja kutsutaan englanniksi nimellä altcoin. Suomenkielinen käännös tästä on vaihtoehtovaluutta, mutta se ei ole juurikaan käytössä. Puhekielessä puhutaan "alteista" tai "altcoineista". Bitcoin on yhä markkina-arvoltaan selvästi suurin kryptovaluutta. Sen markkina-arvo on 53 % (9.6.2024).
Lähes kaikkien kryptovaluuttojen perustana on avoimeen lähdekoodiin pohjautuva teknologia. Kryptovaluutan kehitystyöstä vastaa usein yksi keskitetty taho (fintech-yritys). Monien kryptovaluuttojen hallintorakenteeseen kuuluu erillinen yhdistys, joka valvoo sen kehitystyötä ja suuntaa. Osa kryptoista on Bitcoinin tapaan täysin hajautetun, globaalin, yhteisön hallitsemia. Nämä ovat kuitenkin harvinaisuuksia, ja kyse on usein vanhemman ikäpolven kryptovaluutasta.
Termi kryptovaluutta on nykyisin vanhahtava eikä kuvaa enää kryptovaluuttoja hyvin. Se on kuitenkin yhä yleisesti käytössä, eikä kryptovaluutoista ole olemassa vielä virallista määrittelyä tai kategorisointia. Käytännössä vain murto-osa kryptoista on valuuttoja sanan varsinaisessa merkityksessä.
Erilaisia kryptovaluuttoja

Seuraavassa on muutamia esimerkkejä erityyppisistä kryptovaluutoista:
Ethereum on käyttöjärjestelmä älysopimuksille ja hajautetuille sovelluksille. Sen "natiivitoken" on Ether (ETH), jota käytetään järjestelmän transaktioiden maksuun ja steikkaukseen. Muita vastaavia kryptoja ovat Solana, Cardano, Avalanche ja Tron.
Bitcoin on digitaalinen P2P valuutta. Se on kryptovaluutta sanan varsinaisessa merkityksessä. Muita vastaavia kryptoja ovat Litecoin, Bitcoin Cash ja Dash
Monero on privaattikrypto. Kyseessä on kryptovaluutta, jossa transaktiot on mahdollista salata (lähettäjä, vastaanottaja, summa). Muita privaattikryptoja ovat mm. Dash ja Bitcoin Private.
Chainlink on Ethereum-alustalle luotu token, eli Chainlinkilla ei ole omaa lohkoketjua. Suurin osa maailman kryptovaluutoista on tokeneita.
PEPE on meemikolikko eli token, joka saa arvonsa  spekulaation ja sosiaalisen median hypen ansiosta. Muita meemikolikoita ovat mm. Dogecoin ja Shiba Inu.
Aave on DeFi-token eli ns. hallintotoken Aave-lainapalvelussa. Muita DeFi-tokeneita ovat mm. Lido, Compound ja Uniswap.
Tether on vakaavaluutta eli stablecoin, jonka arvo on sidottu 1:1 Yhdysvaltain dollariin takausten avulla.
Kryptovaluutan ja tokenin ero on seuraava:
Kryptovaluutalla on oma lohkoketju, jossa kyseinen kryptovaluutta toimii maksuvälineenä.
Tokenilla ei ole omaa lohkoketjua, vaan se on luotu esimerkiksi Ethereum-alustalle tai muille älysopimusalustoille
Esimerkiksi Bitcoin, Litecoin ja Dogecoin ovat kryptovaluuttoja. PEPE, Aave ja Chainlink ovat tokeneita (Ethereum-alustalla).
Koska markkinoilla on niin erilaisia kryptovaluuttoja, niiden arvo määräytyy myös eri tavalla. Esimerkiksi Bitcoinin kurssiajurit ovat aivan erilaiset kuin Ethereumin tai Dogecoinin.
Kryptovaluuttojen ominaisuuksia

Vaikka kryptovaluutasta ei ole olemassa vielä yleisesti sovittua määritelmää, sille voidaan asettaa seuraavat kriteerit. Kaikki digitaaliset valuutat eivät ole kryptovaluuttoja.
Kryptovaluuttojen ominaisuuksia:
Kryptovaluutta on täysin digitaalinen
Kryptovaluutta hyödyntää kryptografiaa salauksessa
Kryptovaluutta hyödyntää hajautettua tietokantateknologiaa
Kyseessä on hajautettu verkko, jonka jäseneksi voi liittyä kuka tahansa lataamalla kryptovaluutan ohjelmiston.
Kryptovaluutta perustuu avoimeen lähdekoodiin
Kryptovaluutta on irti perinteisestä rahajärjestelmästä
Kryptovaluutalla voi tehdä transaktiota lompakosta toiseen ilman kolmannen osapuolen estämistä
Osa digitaalisista valuutoista toimii esimerkiksi pankin hallitsemassa verkossa. Tässä tapauksessa kyse on digitaalisesta valuutasta, mutta ei kryptovaluutasta. Yksi kryptovaluutan tärkeimpiä ominaisuuksia on desentralisaatio ja avoimuus. Kyseessä on verkko, jonka jäseneksi voi tulla kuka tahansa milloin tahansa.
Lohkoketju on tunnetuin ja eniten käytetty hajautettu tietokantateknologia. Osa kryptovaluutoista käyttää myös muita tietokantatyyppejä.
Laillisuus

Kryptovaluuttojen laillisuus vaihtelee maittain, mutta useissa maissa ne ovat joko laillisia, tai niitä ei ole laittomaksi todettu. Tunnetuin poikkeus on Kiina, jossa keskuspankki on julistanut kryptovaluuttojen vaihdon olevan laitonta. Venäjällä kryptovaluuttoja ei ole kielletty, mutta muun kuin Venäjän ruplan käyttäminen maksuvaluuttana on laitonta.
Yleisen uskomuksen mukaan kryptovaluutat soveltuvat vain rikolliseen toimintaan. Vuonna 2018 julkaistun Europolin tutkimuksen mukaan yhdenkään Euroopassa toteutetun terrori-iskun rahoitukseen ei tiettävästi ole käytetty Bitcoineja. Toisaalta; nollatutkimus ei todista mitään. Bitcoinin, kuten monien muidenkin kryptovaluuttojen, lohkoketju on julkinen. Tämä tarkoittaa, että kaikki transaktiot ovat kenen tahansa nähtävissä. Rikollisten transaktioiden suorittaminen tällaisessa järjestelmässä olisi huomattavasti vaarallisempaa kuin käteisen rahan käyttäminenkenen mukaan?. Kukaan ei tosin kykene seuraamaan murto-osaakaan virtuaalivaluuttojen liikkeistä, eikä transaktio kerro sitä mihin suoritus liittyy.
Kryptovaluuttoja voidaan käyttää myös huumekauppaan, rahanpesuun tai veronkiertoon aivan kuten käteistäkin rahaa. Käteisen rahan liikuttaminen on tosin paljon hankalampaa; pankkisiirrot on jäljitettäviä, niitä valvotaan ja käteisen kuljettaminen rajojen yli pitää tarvittaessa selvittää. Tammikuussa 2018 julkaistu tutkimus kykeni osoittamaan vain noin yhden prosentin kryptovaluuttojen transaktioista kryptopörssien kanssa olevan rikollista alkuperää. On siten tulkinnanvaraista, kertooko tulos kryptovaluuttojen virroista vai tutkimuksen laadusta.
Syyskuussa 2021 Kiina ilmoitti kaiken kryptovaluuttojen vaihdon olevan laitonta. Vaihto on ollut virallisesti kiellettyä Kiinassa vuodesta 2019 lähtien mutta se on jatkunut verkossa ulkomaisten vaihtopaikkojen kautta.
Hankkiminen

Yleisin tapa hankkia kryptovaluuttoja on ostaa niitä kryptojen kaupankäyntiin erikoistuneista palveluista. Kryptovaluuttojen ostaminen ei ole nykyisin vaikeampaa kuin verkkopankin käyttö. Ostoprosessi toimii seuraavasti:
Tilin avaaminen palveluun
Henkilöllisyyden varmentaminen (KYC-prosessi)
Eurotalletuksen tekeminen kortilla tai tilisiirrolla
Kryptovaluutan ostaminen
Mahdollinen kryptojen siirto omaan lompakkoon
Markkinoilla on kolme suomalaista kryptovaluuttojen kauppapaikkaa: Coinmotion, Northcrypto ja Kvarn X. Ulkomaisista kauppapaikoista tunnetuimpia ovat Binance, Coinbase ja Crypto.com. Suomalaisten palveluiden vahvuutena on suomen kieli ja helppo tunnistautuminen pankkitunnusten avulla. Ulkomaisten kauppapaikkojen etuna on huomattavasti laajempi tarjonta ja matalat kulut.
Kryptovaluuttaa voi säilyttää oston jälkeen siinä kauppapaikassa, josta sen on hankkinut.
Kryptovaluuttoja voi hankkia myös muilla tavoin kuin suoraan ostamalla.
Louhintapalkkiot: Louhinta tarkoittaa Proof of Work -pohjaisen kryptovaluutan lohkoketjun ylläpitotyöhtä. Louhinta vaatii erillisen louhintalaitteiston hankintaa. Sen kannattavuus riippuu monesta tekijästä, kuten sähkön hinta ja kryptovaluutan kurssikehitys. Louhinnan kulut (sähkö) voivat helposti nousta korkeammiksi kuin palkkioksi saatujen kryptovaluuttojen arvo.
Steikkauspalkkiot: Staking eli steikkaus on vastine kryptovaluutan louhinnalle Proof of Stake -pohjaisissa järjestelmissä. Steikkaus on sijoittajalle helppoa, sillä sinun ei tarvitse kuin lukita steikattavat kryptovaluutat. Suosituimmat lompakot ja kryptovaluuttojen kauppapaikat tukevat mm. Ethereumin steikkausta.
Airdropit: Airdropit ovat tapa saada kryptovaluuttoja ilmaiseksi vastineeksi uuden projektin testaamisesta. Viime vuosina airdropien arvo on noussut valtavasti, ja niillä voi tienata tuhansia euroja kuukaudessa. Airdropien metsästys vaatii aikaa, vaivaa ja tarkkaa sääntöjen noudattamista. Lisäksi testauksesta aiheutuva kirjanpitotyö voi olla todella vaivalloista.
Verotus

Verohallinto on julkaissut 29. toukokuuta 2018 ohjeen virtuaalivaluuttojen verotuksesta Suomessa. Yleistä virtuaalivaluutan tuloverotuksesta:
Tuloverotuksessa virtuaalivaluuttaa pidetään sen ominaispiirteiden vuoksi käyttäjien välisenä sopimuksena. Virtuaalivaluuttaa ei siten rinnasteta verotuksessa virallisiin valuuttoihin tai arvopapereihin. Käytännössä virtuaalivaluutan käyttöalaa ei ole rajoitettu, ja sen käyttö kuuluu osapuolten sopimusvapauden piiriin. Näiden seikkojen vuoksi ja tarkemman sääntelyn puuttuessa virtuaalivaluuttaa pidetään tuloverolakien soveltamistilanteissa luonteeltaan muuna, erikseen määrittelemättömänä ei-fyysisenä välineenä, jonka käyttäminen perustuu osapuolten väliseen sopimukseen.
Virtuaalivaluutan käyttö missä tahansa tilanteissa realisoi sen arvonnousun verotuksen. Virtuaalivaluutan arvonnousu realisoituu verotettavaksi jokaisella kerralla erikseen esimerkiksi sillä hetkellä, kun
a) virtuaalivaluutta vaihdetaan mihin tahansa viralliseen valuuttaan. Merkitystä ei ole sillä, jätetäänkö varat esimerkiksi välittäjän hallinnoimalle tilille vai siirretäänkö ne verovelvollisen tilille.
b) virtuaalivaluutasta luovutaan siirtämällä se toiselle osapuolelle hankkimalla joitakin hyödykkeitä tai palveluita.
c) virtuaalivaluutta vaihdetaan toiseen virtuaalivaluuttaan.
Verotuksessa jokaista verotuksen realisoivaa käyttö-, myynti- tai vaihtotapahtumaa käsitellään erillisenä tapahtumana. Jokainen virtuaalivaluutan käyttötilanne realisoi virtuaalivaluutan arvonnousun tai -laskun. Jos käytetty virtuaalivaluutta on hankittu useassa erässä, jokaisesta erästä realisoituva arvonnousu tai lasku on laskettava erikseen. Arvonmuutosta laskettaessa katsotaan virtuaalivaluuttaa käytetyksi siinä järjestyksessä kuin henkilö on ne hankkinut, jos hän ei muuta näytä.
Aiheesta muualla

Wikimedia Commonsissa on kuvia tai muita tiedostoja aiheesta .
BIS: Central bank cryptocurrencies. (PDF)
Venkataramakrishnan, Siddharth & Wigglesworth, Robin: Inside the cult of crypto. Financial Times 10.9.2021.
Kryptovaluuttojen, 492 mrd. dollarin markkina-arvon jakautuminen joulukuussa 2017.
Kryptovaluuttojen louhintafarmi Islannissa. Islannin viileä ilmasto ja edullinen geoterminen energia mahdollistavat louhintalaitteiston jäähdyttämisen edullisesti.
Tampereen kristillinen koulu

| Tampereen kristillinen koulu> TAKRIKO |
| --- | --- |

 Vasemmalla päiväkoti Pikkupursi ja oikealla Tampereen kristillinen koulu.
Sijainti:  Ketarantie 4 J 33680 Tampere
Tyyppi:  kristillinen peruskoulu
Perustettu:  1966
Rehtori:  Merja Kinnunen
Luokat:  1.–9. (peruskoulu) esiopetus
Oppilaita:  268 (2024)
Verkkosivut
Tampereen kristillinen koulu (lyh. TAKRIKO) on Tampereella sijaitseva kristillinen peruskoulu. Lisäksi koulussa on eriopetuksen ryhmä. Se sijaitsee Tampereen Aitolahdessa, noin 12 km päässä kaupungin keskusta, ja nykyisiin tiloisinsa se muutti vuonna 1999.
Tampereen kristillinen koulu on perustettu vuonna 1966 ja sitä ylläpitää Suomen Adventtikirkko. Keskiasteen päättötodistuksia koulu on voinut myöntää vuodesta 2001 lähtien. Vuonna 2024 koulussa oli 268 oppilasta ja määrää on tarkoitus kasvattaa. Paikoin kouluun on ollut jonoa. Uudet oppilaat otetaan sisään ennakkoilmoittautumisen mukaisessa järjestyksessä. Koulun oppilaiksi otetaan myös muitakin kuin vain adventisteja, mutta pääsyvaatimuksena on kristillisten arvojen kunnioittaminen. Vuonna 2024 koulun rehtorina toimii Merja Kinnunen. Vuonna 2020 koulussa oli 24 opettajaa.
Aiheesta muualla

Tampereen kristillinen koulu
| n k Suomen kristilliset peruskoulut |
| --- | --- |
 Espoon kristillinen koulu  Helsingin kristillinen koulu  Jyväskylän kristillinen koulu  Karkun opiston lukio  Keski-Uudenmaan kristillinen koulu  Kopun kristillinen koulu  Kuopion kristillinen yhtenäiskoulu  Lahden kristillinen koulu  Lappeenrannan kristillinen koulu  Oulun kristillinen koulu  Porin kristillinen koulu  Rovaniemen kristillinen koulu  Siikasalmen kristillinen koulu  Suomen kristillinen yhteiskoulu  Suur-Helsingin kristillinen koulu  Tampereen kristillinen koulu  Vaasan kristillinen koulu 
| n k Adventismi Suomessa |
| --- | --- |
Kirkot:  Finlands svenska adventkyrka  Suomen Adventtikirkko  Seitsemännen Päivän Adventistit Uskonpuhdistusliike 
Seurakunnat:  Annankadun adventtiseurakunta  Evijärven adventtiseurakunta  Kaskisten adventtiseurakunta  Kauhajoen adventtiseurakunta  Nummelan adventtiseurakunta Sykkivä sydän  Pietarsaaren adventtiseurakunta  Seinäjoen adventtiseurakunta  Turun adventtiseurakunta  Vaasan adventtiseurakunta  Vaasan ruotsalainen adventtiseurakunta  Luettelo Suomen adventtiseurakunnista 
Henkilöt:  Wiljam Aittala  Leo Harju  Onni Peltonen 
Järjestöt ja media:  Aikain Vartija – Tidens Tecken  Hopeaniemen kuntoparantola  Nykyaika 
Koulutus:  Kopun kristillinen koulu  Siikasalmen kristillinen koulu  Suomen kristillinen yhteiskoulu  Tampereen kristillinen koulu 
Kulttuuri ja tapahtumat:  Adventtilauluja  Seurakunta laulaa  Siionin Lauluja  Valikoima Siionin Lauluja
Kuopion kristillinen yhtenäiskoulu

| Kuopion kristillinen yhtenäiskoulu |
| --- | --- |

 Kuopion kristillisen yhtenäiskoulun pääsisäänkäynti.
Sijainti:  Naavakuja 3, 70150 Kuopio
Tyyppi:  kristillinen peruskoulu
Perustettu:  2000
Rehtori:  Sirpa Lehtosaari
Luokat:  1.–9.
Oppilaita:  220 (luvussa mukana päiväkodin ja esikoulun lapset)
Verkkosivut
Kuopion kristillinen yhtenäiskoulu on Kuopion Neulamäen kaupunginosassa toimiva, valtion rahoittama, yhteiskristilliseen maailmankatsomukseen pohjautuvaa perusopetusta antava suomenkielinen yhtenäiskoulu (luokka-asteet 0–9). Samassa rakennuksessa on kristillinen päiväkoti Timantti. Alkuvuodesta 2023 koululle ja päiväkodille valmistui uusi hirsirakennus, jolloin Pihkapolun palvelutalon tilojen käyttö vähentyi.
Koulun ja päiväkodin ylläpitäjä on Kuopion kristillisen päiväkodin ja koulun kannatusyhdistys.  Kokonaisopiskelijamäärä päiväkodissa ja koulussa on yhteensä 220.
Kuopion kristillinen yhtenäiskoulu kadulta nähtynä. Kuvan oikealla näkyvässä rakennuksen osassa toimii päiväkoti.
Kuopion kristillinen yhtenäiskoulu koulupihan suunnasta.
Francisco Olazar

Francisco Olazar
Francisco Olazar (10. heinäkuuta 1885 Quilmes, Buenos Airesin maakunta, Argentiina – 21. syyskuuta 1958) oli argentiinalainen jalkapalloilija, pelipaikaltaan puolustaja. Hän toimi myös Argentiinan maajoukkueen valmentajana MM-kilpailuissa 1930.
Olazar edusti koko 13-vuotisen pelaajauransa Racing Clubia. Hän pelasi Argentiinan maajoukkueessa kuusi ottelua Etelä-Amerikan-mestaruuskilpailuissa 1916.
Diego Costa

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Diego da Silva Costa
Syntymäaika: 7. lokakuuta 1988 (ikä 36)
Syntymäpaikka: Lagarto, Brasilia
Pelipaikka: hyökkääjä
Pituus: 188 cm
Seura
Seura: Grêmio Foot-Ball Porto Alegrense
Pelinumero: 19
Seurat
| Vuodet | Seura | O | (M) |
| 2006 | Braga | 0 | (0) |
| 2006 | → Penafiel (laina) | 13 | (5) |
| 2007–2009 | Atlético Madrid | 0 | (0) |
| 2007 | → Braga (laina) | 7 | (0) |
| 2007–2008 | → Celta (laina) | 30 | (5) |
| 2008–2009 | → Albacete (laina) | 35 | (9) |
| 2009–2010 | Valladolid | 34 | (8) |
| 2010–2014 | Atlético Madrid | 94 | (43) |
| 2012 | → Rayo Vallecano (laina) | 16 | (10) |
| 2014–2018 | Chelsea | 89 | (52) |
| 2018–2020 | Atlético Madrid | 61 | (12) |
| 2021–2022 | Atlético Mineiro | 15 | (4) |
| 2022–2023 | Wolverhampton Wanderers | 23 | (1) |
| 2023 | Botafogo | 12 | (3) |
Maajoukkue
| 2013 | Brasilia | 2 | (0) |
| 2014–2018 | Espanja | 24 | (10) |
 Seurajoukkueuran tilastot kattavat vain kansalliset sarjat, päivitetty 14. elokuuta 2023.  Maajoukkueuran tilastot päivitetty 21. kesäkuuta 2018.
Diego da Silva Costa (s. 7. lokakuuta 1988 Lagarto, Brasilia) on espanjalainen jalkapalloilija. Hän edustaa Brasilian Série A:ssa pelaavaa Grêmiota. Hän on pelipaikaltaan hyökkääjä.
Hän aloitti ammattilaisuransa vuonna 2006 edustaen Bragaa sekä Penafielia. Seuraavana vuonna hän siirtyi Atlético Madridiin, josta hänet kuitenkin lainattiin takaisin Bragaan. Tämän jälkeen hän pelasi kaksi seuraavaa vuotta yhden kauden lainasopimuksilla Celtassa ja Albacetessa. Vuonna 2009 hänet myytiin Valladolidiin, mutta hyvin sujuneen kauden jälkeen madridilaisseura hyödynsi takaisinosto-oikeutensa ja Costa palasi takaisin Atléticoon. Kausi 2013–2014 sujui niin pelaajalta itseltään kuin koko joukkueeltakin erinomaisesti, kun Atlético juhli sarjakauden päätteeksi maan pääsarjamestaruutta. Costa teki sarjakauden aikana yhteensä 27 maalia. Seuraavana kesänä hän siirtyi Chelsean riveihin 38 miljoonan euron siirtokorvauksella.
Costa edusti Brasiliaa kahdessa ystävyysottelussa vuonna 2013. Saatuaan Espanjan kansalaisuuden syyskuussa 2013, hän ilmoitti halustaan edustaa Espanjan maajoukkuetta. Hän pelasi ensimmäisen maaottelunsa Espanjan paidassa maaliskuussa 2014. Hän kuului myös Espanjan kokoonpanoon vuoden 2014 MM-kilpailuissa.
Seurajoukkueura > Atlético Madrid ja lainasopimukset (2006–2009)

Costa aloitti uransa brasilialaisesta Barcelona Esportivo Capelasta. Sieltä hän siirtyi helmikuussa 2006 Portugaliin ja teki sopimuksen Sporting Bragan kanssa. Loppukauden hän pelasi Bragan reservijoukkueessa.
Kesällä 2006 hänet lainattiin alemmalla sarjatasolla pelanneeseen Penafieliin. Joulukuussa 2006 hänet kuitenkin myytiin espanjalaisseura Atlético Madridiin, mutta palasi loppukauden kestävällä lainasopimuksella takaisin Bragaan. Hän teki ensimmäisen maalinsa joukkueessa Uefa-cupin ottelussa Parmaa vastaan.
Kaudet 2007–2009 hän pelasi lainalla Espanjan Segunda Divisiónissa pelanneissa Celta Vigossa ja Albacetessä. Ensimmäisellä kaudellaan Celtassa hän onnistui maalinteossa kuudesti ja seuraavalla kaudella Albacetessä hän laukoi kymmenen maalia.
Seurajoukkueura > Mestaruuskauden jälkeen siirto Chelseaan (2014–)

12. toukokuuta 2014 lehdet uutisoivat Chelsean tarjonneen Costasta 39 miljoonaa euroa ja joukkueilla olevan jo esisopimus espanjalaistähden siirtymisestä Lontooseen. 4. kesäkuuta 2014 uutisoitiin hänen läpäisseen Chelsean lääkärintarkastuksen. Myöhemmin myös pelaajan itsensä antamissaan haastatteluissa hän on todennut suuntaavansa mahdollisesti lontoolaisseuraan. Lopulta 1. heinäkuuta 2014 siirtoikkunan avauduttua Chelsea vahvisti siirron omalla kotisivustollaan. Siirtokorvauksen arvioidaan olevan 38 miljoonaa euroa.
Costa teki ensimmäisen maalinsa uudessa seurassaan heti kauden ensimmäisessä harjoitusottelussa 27. heinäkuuta 2014, jossa lontoolaisseura kohtasi slovenialaisen Olimpijan. Harjoituskauden toisen osumansa hän viimeisteli 8. elokuuta 2014 pelatussa ystävyysottelussa turkkilaista Fenerbahçea vastaan. Viimeisessä harjoituskauden ottelussa 12. elokuuta 2014 Chelsea kohtasi Stamford Bridgellä espanjalaisen Real Sociedadin, missä Costa viimeisteli kaksi (2) maalia.
18. elokuuta 2014 pelatussa sarjakauden avausottelussa Burnleytä vastaan Costa avasi myös virallisesti maalitilinsä Chelsean paidassa, kun hän viimeisteltyään joukkueensa 1–1-tasoitusosuman. Hän onnistui maalinteossa myös kauden toisessa sarjaottelussa Leicester Cityä vastaan. Costan maaliputki sai jatkoa kahdella osumalla 30. elokuuta 2014 pelatulla kolmannella sarjakierroksella, jossa Chelsea kohtasi Evertonin. Hänet palkittiin elokuun suoritustensa jälkeen Valioliigan kuukauden paras pelaaja -palkinnolla. 13. syyskuuta 2014 Costa viimeisteli ensimmäisen hattutemppunsa lontoolaisseurassa 4–2-voittoon päättyneessä ottelussa Swanseata vastaan, ja teki näin samalla valioliigaennätyksen kokoamalla seitsemän maalia nopeimpana pelaajana sarjahistoriassa, jättäen taakseen Sergio Agüeron ja Micky Quinnin.
Costa teki kauden kymmenennen maalinsa 8. marraskuuta 2014 pelatussa vierasottelussa Liverpoolia vastaan. Ottelu päättyi lontoolaisten 2–1-voittoon ja tappioton kauden aloitus sai jatkoa. 17. tammikuuta 2015 hän teki kaksi maalia, kun Chelsea murskasi Swansean vieraskentällä numeroin 5–0.
Maajoukkueura > Brasilia ja vaihtoanomus

5. maaliskuuta 2013 Costa sai kutsun Brasilian maajoukkueeseen päävalmentaja Luiz Felipe Scolarilta myöhemmin kuun aikana pelattaviin ystävyysotteluihin Italiaa ja Venäjää vastaan. Hän teki ensiesiintymisensä Brasilian maajoukkueessa 21. maaliskuuta 2013 Italiaa vastaan, korvattuaan ottelun toisella puoliajalla vaihtoon tulleen Fredin. Hän pääsi vaihdosta kentälle myös neljää myöhemmin pelatussa ystävyysottelussa Venäjää vastaan.
29. lokakuuta 2013 saatuaan aikaisemmin kesällä Espanjan kansalaisuuden Costa ilmoitti halustaan edustaa Espanjan maajoukkuetta Brasilian jalkapalloliitolle.
Maajoukkueura > Espanja

Hän pelasi ensimmäisen maaottelunsa Espanjan paidassa 5. maaliskuuta 2014 Italiaa vastaan. Espanja voitti Estadio Vicente Calderónilla numeroin 1–0 ja Costa pelasi ottelussa täydet 90 minuuttia.
Costa nimettiin Espanjan alustavaan 30 pelaajan ryhmään vuoden 2014 MM-kilpailuihin. Hän kuului myös myöhemmin valittuun lopulliseen 23 pelaajan miehistöön. Hän palasi loukkaantumisensa jälkeen 7. kesäkuuta 2014 pelattuun ystävyysotteluun El Salvadoria vastaan. MM-kilpailujen lohkovaiheen ensimmäisessä ottelussa Alankomaita vastaan, Costaan kohdistuneen rikkeen seurauksena Espanjalle tuomittiin rangaistuspotku, josta Xabi Alonso viimeisteli numerot 1–0. Ottelu päättyi kuitenkin Espanjan 1–5-tappioon. Costa sai ottelun aikana kotiyleisöltä vihamielisen vastaanoton kritiikkinä johtuen tekemästään valinnasta edustaa Espanjan maajoukkuetta Brasilian sijasta, minkä hän ei kuitenkaan antanut vaikuttaa keskittymiseensä. Costa oli avauskokoonpanossa myös toisella kierroksella niin ikään tappiollisessa ottelussa Chileä vastaan. Hänet vaihdettiin ottelun toisella puoliajalla Fernando Torresiin. Viimeisellä kierroksella Australiaa vastaan hän oli koko ottelun ajan vaihtopenkillä.
Costa teki ensimmäisen maalinsa Espanjan paidassa 12. lokakuuta pelatussa vuoden 2016 EM-karsintaottelussa Luxemburgia vastaan. Maalillaan hän katkaisi yli 500 minuuttia kestäneen maalittoman putkensa maajoukkueessa.
Tuomio veropetoksesta

Diego Costa sai kesäkuussa 2020 kuuden kuukauden vankeustuomion ja yli 500 000 euron sakon veropetoksesta. Hän ei kuitenkaan joudu istumaan vankilassa.
Hänet tuomittiin maksamattomista veroista, joiden yhteissumma nousi yli 1,1 miljoonaan euroon. Tuomio liittyi hänen siirtoonsa brittiseura Chelseaan espanjalaisesta Atletico Madridista vuonna 2014.